Държавен вестник, бр. 66, 2016 г., стр. 5

БРОЙ  66	
Д Ъ Р Ж А В Е Н  В Е С Т Н И К 	
СТР.  5  
лица, които влизат и пребивават в Република 
България във връзка със службата им в тях.“
§ 2. В раздел VІІа се създава чл. 45и:
„Чл. 45и. От заплащане на посочените в 
този раздел такси се освобождават членовете 
на военния и цивилния състав на щабове, 
командвания и други структури на НАТО 
и зависимите от тях лица, които влизат и 
пребивават в Република България във връзка 
със службата им в тях.“
§ 3. В чл. 52 се създава т. 4:
„4. членовете на военния и цивилния състав 
на щабове, командвания и други структури 
на НАТО и зависимите от тях лица, които 
влизат и пребивават в страната във връзка 
със службата им в тях.“
§ 4. След раздел ХІ „Такси по Закона за 
електронните съобщения“ се създава допъл­
нителна разпоредба с нов § 1:
„Допълнителна разпоредба
§ 1. По смисъла на тарифата „Зависими 
лица“ са лицата по § 1, т. 8 от допълнител­
ните разпоредби на Закона за преминаването 
през и пребиваването на територията на 
Република България на съюзнически и на 
чужди въоръжени сили.“
§ 5. Досегашните § 1 и 2 от заключител­
ните разпоредби стават съответно § 2 и 3.
§ 6. Досегашният § 2а става § 4 и в ал. 1 
от него думите „по § 2, ал. 1“ се заменят с 
„по § 3, ал. 1“.
Министър-председател: 
Бойко Борисов
За главен секретар на Министерския съвет: 
Мариета Немска
6898
ПОСТАНОВЛЕНИЕ № 213 
ОТ 19 АВГУСТ 2016 Г.
за приемане на Правилник за организацията 
и дейността на Координационния съвет по 
водите
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
организацията и дейността на Координаци­
онния съвет по водите.
Министър-председател: 
Бойко Борисов
За главен секретар на Министерския съвет: 
Мариета Немска
ПРАВИЛНИК 
за организацията и дейността на Координа­
ционния съвет по водите
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат организа­
цията и дейността на Координационния съвет 
по водите за интегриране на политиката по 
водите и отрасловите политики във водния 
сектор, наричан по-нататък „съвета“.
Чл. 2. Съветът е постояннодействащ орган, 
който организира и осъществява дейността си 
в съответствие с чл. 10д от Закона за водите.
Г л а в а  в т о р а
ФУНКЦИИ
Чл. 3. (1) При осъществяване на функциите 
си по интегриране на политиката по водите 
и отрасловите политики във водния сектор 
съветът:
1. осигурява координацията на дейностите 
по:
а) разработването и изпълнението на 
плановете за управление на речните басейни 
(ПУРБ);
б) разработването и изпълнението на пла­
новете за управление на риска от наводнения 
(ПУРН);
в) финансирането и изпълнението на 
включените в ПУРБ програми от основни и 
допълващи мерки за опазване и възстановяване 
на водите по чл. 156н от Закона за водите;
г) финансирането и изпълнението на 
включените в ПУРН мерки за постигане 
на целите за намаляване на вероятността и 
неблагоприятните последици от наводнения 
по чл. 146к, ал. 2, т. 2 от Закона за водите;
2. ежегодно, до края на месец март, обсъжда 
изпълнението на националните програми за 
ПУРБ и ПУРН в отделните сектори и определя 
необходимите мерки, които министърът на 
околната среда и водите предлага за приемане 
от Министерския съвет;
3. разглежда доклади от областните упра­
вители за състоянието на водната инфраструк­
тура и резултатите от контролната дейност 
в областта.
(2) Съветът изпълнява и задачи, възложени 
от Министерския съвет във връзка с функ­
циите по ал. 1.
(3) Съветът приема годишна работна про­
грама, в която определя приоритети и задачи 
за изпълнение на дейностите по ал. 1 и 2. 
Годишната работна програма се приема не по-
късно от 31 декември на предходната година.
Г л а в а  т р е т а
СЪСТАВ НА СЪВЕТА
Чл. 4. (1) Съветът се състои от председател 
и членове.
(2) Председател на съвета е министърът 
на околната среда и водите.
(3) Председателят ръководи работата на 
съвета и се подпомага от секретар.
(4) Секретар на съвета е директорът на 
дирекция „Управление на водите“ при Ми­
нистерството на околната среда и водите.
(5) Секретарят организира работата на съве­
та, като за целта се подпомага от секретариат, 
включващ длъжностни лица от дирекция „Уп­
равление на водите“, определени със заповед 
на министъра на околната среда и водите.